CELEX: 62017TN0527
Language: sk
Date: 2017-08-08 00:00:00
Title: Vec T-527/17: Žaloba podaná 8. augusta 2017 – Waisman a i./Jednotná rada pre riešenie krízových situácií

30.10.2017   
            
            
               SK
            
            
               Úradný vestník Európskej únie
            
            
               C 369/20
            
         Žaloba podaná 8. augusta 2017 – Waisman a i./Jednotná rada pre riešenie krízových situácií
   (Vec T-527/17)
   (2017/C 369/30)
   Jazyk konania: španielčina
   
      Účastníci konania
   
   
      Žalobcovia: Alejandro Claudio Waisman (Buenos Aires, Argentína) a ďalších 158 žalobcov, (v zastúpení: J. De Castro Martín, M. Azpitarte Sánchez a J. Ruiz de Villa Jubany, advokáti)
   
      Žalovaná: Jednotná rada pre riešenie krízových situácií
   
      Návrhy
   
   Žalobcovia navrhujú, aby Všeobecný súd:
   
               —
            
            
               v súlade s článkom 263 ZFEÚ zrušil rozhodnutie Jednotnej rady pre riešenie krízových situácií týkajúce sa Banco Popular Español (JUR/EES/2017/08),
            
         
               —
            
            
               v súlade s článkom 320 ods. 2 ZFEÚ a článkom 41 ods. 3 Charty základných práv Európskej únie uložil Jednotnej rade pre riešenie krízových situácií, aby na ťarchu Jednotného fondu na riešenie krízových situácií vytvoreného podľa článku 67 nariadenia 806/2014, zaplatila žalobcom náhradu škody, ktorú utrpeli ako priamy dôsledok rozhodnutia týkajúceho sa Banco Popular Español, ktorej výška zodpovedá trhovej hodnote kapitálových nástrojov banky v deň predchádzajúci realizácie riešenia krízovej situácie (6. júna 2017); subsidiárne pre prípad, že Všeobecný súd nevyhovie predchádzajúcemu návrhu na náhradu škody, sa navrhuje, aby Jednotnej rade pre riešenie krízových situácií bolo uložené zaplatiť žalobcom náhradu vo výške rozdielu, stanoveného ocenením vykonaným nezávislou osobou v zmysle článku 20 ods. 16 nariadenia 806/2014, a to medzi tým, čo uvedení žalobcovi získali ako platbu za svoje pohľadávky na základe uvedenej smernice a tým, čo by získali v riadnom konkurznom konaní.
            
         
               —
            
            
               zaviazal Jednotnú radu pre riešenie krízových situácií na náhradu trov tohto konania.
            
         
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedenými vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.